ಬನಾರಸ್ ಹಿಂದೂ ವಿಶ್ವವಿದ್ಯಾನಿಲಯವು ಸಾಮಾನ್ಯವಾಗಿ ಪದವಿಪೂರ್ವ (ಯುಇಟಿ) ಹಾಗೂ ಪದವಿನಂತರದ (ಪಿಇಟಿ) ತನ್ನ ವಿವಿಧ ಕೋರ್ಸುಗಳಿಗೆ ಮೇ-ಜೂನ್‌ ತಿಂಗಳಿನಲ್ಲಿ ರಾಷ್ಟ್ರೀಯ ಮಟ್ಟದ ಪ್ರವೇಶ ಪರೀಕ್ಷೆಯನ್ನು ನಡೆಸುತ್ತದೆ. ಲಭ್ಯವಿರುವ ಸ್ಥಾನಗಳನ್ನು ಭರ್ತಿಮಾಡಿಕೊಳ್ಳಲು ಅರ್ಹತೆಯ ಆಧಾರದ ಮೇಲೆ ಹಾಗೂ ಪ್ರವೇಶ ಪರೀಕ್ಷೆಯ ಆಧಾರದ ಮೇಲೆ ದಾಖಲಾತಿ ಮಾಡಿಕೊಳ್ಳಲಾಗುತ್ತದೆ. ಬಿ.ಟೆಕ್./ಬಿ.ಫಾರ್ಮ., ಎಮ್.ಟೆಕ್./ಎಮ್.ಫಾರ್ಮ.ಗಳ ಪ್ರವೇಶಾತಿಗೆ ಕ್ರಮವಾಗಿ ಜೆಇಇ ಮತ್ತು ಜಿಎ‌ಟಿಇ ಪರೀಕ್ಷೆಗಳನ್ನು ನಡೆಸಲಾಗುತ್ತದೆ. ಐಐಎಮ್-ಕ್ಯಾಟ್ ಅಂಕಗಳ ಆಧಾರದ ಮೇಲೆ ಎಮ್‌ಬಿಎ ಮತ್ತು ಎಮ್‌ಐಬಿಎ ಪ್ರವೇಶಾತಿ ನಡೆಯುತ್ತದೆ. ಪಿಎಚ್‌ಡಿ ಪ್ರವೇಶಾತಿಯು ವಿದ್ಯಾರ್ಥಿಗಳ ಎನ್‌ಇಟಿಯಲ್ಲಿನ ಅರ್ಹತೆಯನ್ನು ಸಿಆರ್‌ಇಟಿ (ಕಾಮನ್ ರೀಸರ್ಚ್ ಎಂಟ್ರೆನ್ಸ್ ಟೆಸ್ಟ್) ಪರೀಕ್ಷೆಯ ಮೂಲಕ ನಿರ್ಧರಿಸಿ ನೀಡಲಾಗುತ್ತದೆ. ಐ‌ಎಮ್‌ಎಸ್ ಪ್ರವೇಶಾತಿಯನ್ನು ಪಿಎಮ್‌ಟಿ ಪರೀಕ್ಷೆಯ ಮೂಲಕ ನಡೆಸಲಾಗುತ್ತದೆ. ಭಾರತೀಯ ವಿದ್ಯಾರ್ಥಿಗಳ ಜೊತೆಯಲ್ಲಿ, ಬಿಎಚ್‌ಯು ಹಲವಾರು ವಿದೇಶಿ ವಿದ್ಯಾರ್ಥಿಗಳನ್ನು ಸಹ ಆಕರ್ಷಿಸುತ್ತದೆ. ವಿದೇಶಿ ವಿದ್ಯಾರ್ಥಿಗಳನ್ನು ಆಯಾಯಾ ದೇಶದ ಭಾರತೀಯ ನಿಯೋಗದಲ್ಲಿ ಅಥವಾ ಭಾರತದಲ್ಲಿರುವ ಅವರ ದೇಶದ ನಿಯೋಗದಲ್ಲಿ ಸಲ್ಲಿಸಿದ ಅರ್ಜಿಗಳ ಆಧಾರದ ಮೇಲೆ ಪ್ರವೇಶಾತಿ ಮಾಡಿಕೊಳ್ಳಲಾಗುತ್ತದೆ. ಮಿನಿಸ್ಟ್ರಿ ಆಫ್ ಹ್ಯೂಮನ್ ರೀಸೋರ್ಸ್ ಡೆವೆಲಪ್ಮೆಂಟ್ ಇಂಡಿಯಾ ಅಥವಾ ಮಿನಿಸ್ಟ್ರಿ ಆಫ್ ಎಕ್ಸ್‌ಟರ್ನಲ್ ರೀಸೋರ್ಸ್ ಡೆವಲಪ್ಮೆಂಟ್ ಇಂಡಿಯಾದ ವಿವಿಧ ವಿದ್ಯಾರ್ಥಿವೇತನದ ಯೋಜನೆಯಡಿ ಆಯ್ಕೆಯಾದ ವಿದೇಶಿ ವಿದ್ಯಾರ್ಥಿಗಳು ಆಯಾ ಆಯೋಗಗಳ ಶಿಫಾರಸಿನ ಆಧಾರದ ಮೇರೆಗೆ ಪ್ರವೇಶಾತಿ ಪಡೆಯುತ್ತಾರೆ. ಶಿಕ್ಷಣಕ್ಕಾಗಿ ಅವರೇ ಹಣ ವಿನಿಯೋಗಿಸುವುದಾದಲ್ಲಿ ಅವರ ಅರ್ಜಿಗಳನ್ನು ಮಿನಿಸ್ಟ್ರಿ ಆಫ್ ಎಕ್ಸ್‌ಟರ್ನಲ್ ಅಫೇರ್ಸ್ ಅವರಿಂದ ಸ್ಪಷ್ಟಪಡಿಸಲ್ಪಟ್ಟ ನಂತರ ಮಿನಿಸ್ಟ್ರಿ ಆಫ್ ಹ್ಯೂಮನ್ ರೀಸೋರ್ಸ್ ಡೆವೆಲಪ್ಮೆಂಟ್‌ನಿಂದ 'ನೊ ಅಬ್ಜೆಕ್ಷನ್' ಪ್ರಮಾಣಪತ್ರವನ್ನು ಸ್ವೀಕರಿಸಿ ನಂತರ ಪ್ರವೇಶಾತಿ ನೀಡುತ್ತಾರೆ .

ಸಂಸ್ಥೆ
ಧ್ಯೇಯಗಳು
ಪ್ರವೇಶಾತಿ
ಬಿಎಚ್‌ಯುದ ಸ್ಥಾಪನೆ